b'\n_START_ARTICLE_\nGaetano de Lai\n_START_SECTION_\nBakgrunn\n_START_PARAGRAPH_\nGaetano de Lai fullf\xc3\xb8rte sine f\xc3\xb8rste studier i gymnaset i Malo (kalt seminarettet) under Don Agostino Ciscato. Da han kom inn p\xc3\xa5 hovedseminaret tokhan de vanlige fag, og fullf\xc3\xb8rte de h\xc3\xb8yere teologiske fag i Roma. Han ble uteksaminert med utdanning i filosofi, teologi, kanonrett og sivilrett.\n_START_SECTION_\nPrest\n_START_PARAGRAPH_\nHan ble ordinert til prest 16. april 1876 (p\xc3\xa5ske). Den 25. juni 1903 ble han utnevnt til pro-sekret\xc3\xa6r for kongregasjonen av r\xc3\xa5det, den 11. november 1903 ble han sekret\xc3\xa6r for den samme kongregasjon.\n_START_SECTION_\nKardinal\n_START_PARAGRAPH_\nPave Pius X eleverte ham til kardinals rang i konsistoriet 16. desember 1907 Han ble senere utnevnt til sekret\xc3\xa6r for konsistorialkongregasjonen den 20. oktober 1908. Han var en av de mest m\xc3\xa5lbevisste kardinalene i bekjempelse av den teologiske modernisme og st\xc3\xb8ttet den antimodernistiske presteorganisasjonen Sodalitium pianum ledet av fader Umberto Benigni. _NEWLINE_Bispeviet: Den 27. november 1911 ble han utnevnt til kardinalbiskop av Sabina, og den f\xc3\xb8lgende 17. desember ble han ordinert biskop av pave Pius X, som med medkonsekratorene kardinal Augusto Silj og biskop Agostino Zampini._NEWLINE_Kardinal Gaetano de Lai gjelder som en av de viktigste b\xc3\xa6rere innen den romerske kurie av kirkepolitikken under pave Pius X. Zeitschrift f\xc3\xbcr Politik betegner Gaetano De Lai som den ubestridt mest betydelige personlighet i kardinalkollegiet under Pius X. Den protestantiske teolog Kurt Nowak nevner i 2001 i sin bok om Adolf von Harnack som antimodernismens og urokkelighetens hovedskikkelse. Han var ogs\xc3\xa5 en sterk forsvarer av den franske monarkistiske bevegelse Action fran\xc3\xa7aise. _NEWLINE_Ved konklavet i 1914, da pave Pius Xs etterf\xc3\xb8lger skulle velges, var kardinal de Lai leder for den fraksjon som arbeidet for kontinuitet; for \xc3\xa5 forhindre et valg av kardinal Giacomo Della Chiesa st\xc3\xb8ttet han f\xc3\xb8rst kardinal Merry Del Val og deretter kardinal  Serafinis kandidatur, men uten hell. I f\xc3\xb8lge de hemmelige dagb\xc3\xb8kene til kardinal Friedrich Gustav Piffl \xe2\x80\x93 som er kilde ogs\xc3\xa5 for stemmegivningen ved pavevalget i 1922 \xe2\x80\x93 ble della Chiesa valgt med \xc3\xa9n stemme over det forn\xc3\xb8dne. Da bad De Lai om at valgresultatet m\xc3\xa5tte verifiseres; han ville ha bekreftelse av Della Chiesas egen stemme. I f\xc3\xb8lge eldgammel skikk ville det v\xc3\xa6rt slik at dersom den nyvalgte paven hadde stemt p\xc3\xa5 seg selv, ville avstemningen v\xc3\xa6rt ugyldig. Bekreftelsen ga imidlertid et negativt resultat; delle Chiesa var rettelig valgt._NEWLINE_I konklavet i 1922 gikk Gaetano De Lai nok en gang inn for valget av kardinal Merry del Val og var helt i mot et valg av Pietro Gasparri. Da han imidlertid inns\xc3\xa5 at valget av Merry del Val etterhvert var umulig, skal De Lai ha n\xc3\xa6rmet seg  Achille Ratti og lovet ham stemmene til sin gruppe dersom han, en gang pave, ikke utnevnte Gasparri til sin statssekret\xc3\xa6r. Flere ganger rapporterte Pietro Gasparri, selv i sine memoarer, at De Lai strengt tatt hadde p\xc3\xa5dratt seg ekskommunikasjon under konklavet i 1922, siden fors\xc3\xb8ket p\xc3\xa5 \xc3\xa5 stille vilk\xc3\xa5r for valg av pave ville inneb\xc3\xa5ret automatisk ekskommunikasjon._NEWLINE_Den 7. august 1924 ble han utnevnt til apostolisk administrator for Poggio Mirteto. Den 2. juni 1925 ble han utnevnt til kardinalbiskop i Sabina og Poggio Mirteto. Han d\xc3\xb8de i Roma 24. oktober 1928 i en alder av 75 \xc3\xa5r, og ble begravet i sin f\xc3\xb8deby Malo, ved helligdommen Santa Libera.'